ਵੀਨੂ ਪਾਲੀਵਾਲ
ਵੀਨੂ ਪਾਲੀਵਾਲ (1972-2016) ਇੱਕ ਜਾਣੀ-ਪਛਾਣੀ ਉੱਘੀ ਭਾਰਤੀ ਮੋਟਰਸਾਇਕਲ ਚਾਲਕ ਸੀ। ਵੀਨੂ ਦਾ ਮੋਟਰਸਾਇਕਲ ਪ੍ਰਤੀ ਜੋਸ਼ ਕਾਰਨ ਉਸਨੂੰ "ਲੇਡੀ ਆਫ਼ ਹਾਰਲੇ" ਅਤੇ "ਹੋਗ ਰਾਨੀ" ਕਿਹਾ ਜਾਂਦਾ ਸੀ। ਵੀਨੂ ਦੇ ਇੱਕ ਇੰਟਰਵਿਊ ਮੁਤਾਬਿਕ, ਉਸਨੂੰ ਆਪਣੇ ਪਿਤਾ ਤੋਂ ਪ੍ਰੇਰਨਾ ਮਿਲੀ ਜੋ ਖ਼ੁਦ ਇੱਕ ਉਤਸੁਕ ਮੋਟਰਸਾਈਕਲ ਚਾਲਕ ਸਨ। ਵੀਨੂ ਨੂੰ ਸ਼ੁਰੂ ਤੋਂ ਬੇਸ਼ਕ ਮੋਟਰਸਾਇਕਲਾਂ ਪ੍ਰਤੀ ਜਨੂਨ ਸੀ ਪਰ ਉਸਨੇ ਕਾਲਜ ਵਿੱਚ ਜਾ ਕੇ ਆਪਣੇ ਦੋਸਤਾਂ ਤੋਂ ਮੋਟਰਸਾਇਕਲ ਚਲਾਉਣੀ ਸਿੱਖੀ। ਕਾਲਜ ਵਿੱਚ ਉਸ ਕੋਲ ਆਪਣੀ ਮੋਟਰਸਾਇਕਲ ਨਹੀਂ ਸੀ, ਕਾਲਜ ਤੋਂ ਬਾਅਦ ਵੀਨੂ ਨੇ ਆਪਣੀ ਮੋਟਰਸਾਇਕਲ ਖ਼ਰੀਦੀ।